Η κλινική χρησιμότητα του NETest στη διάγνωση και αντιμετώπιση των νευροενδοκρινικών νεοπλασμάτων
Creators: name: Γκάνης, Βασίλειος Λάμπρου
Publisher: name: Aristotle University of Thessaloniki
Year: 2023
Subjects: NETest
Υγρές βιοψίες και νευροενδοκρινικά νεοπλάσματα
Υγρές βιοψίες και νευροενδοκρινικοί όγκοι
Liquid biopsy and neuroendocrine neoplasms (NEN)
Liquid biopsy and neuroendocrine tumors (NET)

description: Σκοπός: Το NETest αποτελεί την εκτενέστερα μελετημένη και τεκμηριωμένη μέθοδο υγρής βιοψίας για την αξιολόγηση γαστρεντερικών, παγκρεατικών και βρογχοπνευμονικών νευροενδοκρινικών νεοπλασμάτων, αλλά και όγκων του νευρικού συστήματος, όπως φαιοχρωμοκυτώματα και παραγαγγλιώματα. Αντιπροσωπεύει την ανάλυση στο περιφερικό αίμα, κυκλοφορούντων μεταγραφικών παραγώγων 51 γονιδίων σχετιζόμενων με την ανάπτυξη νευροενδοκρινικών νεοπλασμάτων, παρέχοντας σε πραγματικό χρόνο ακριβή αποτύπωση του μοριακού τους προφίλ. Πλήθος βιβλιογραφικών αναφορών, τεκμηριώνουν τη χρησιμότητά του στη διάγνωση και αντιμετώπιση των νευροενδοκρινικών νεοπλασμάτων. Σκοπός αυτής της συστηματικής ανασκόπησης είναι η ανάδειξη όλων των διαθέσιμων δεδομένων σχετικά με το ρόλο του NETest στη διάγνωση, αξιολόγηση και θεραπευτική προσέγγιση των νευροενδοκρινικών νεοπλασμάτων. Υλικό και Μέθοδος: Πραγματοποιώντας διερεύνηση της διεθνούς βιβλιογραφίας, ανευρέθηκαν συνολικά 12 εργασίες όπου μελετήθηκαν δεδομένα αναφορικά με τη διαγνωστική αξία και ικανότητα της εξέτασης στον προσδιορισμό του κλινικού στάτους σε GEP NENs και 8 εργασίες για L-NENs. Επίσης, ανευρέθηκαν 10 εργασίες όπου εκτιμήθηκε ο ρόλος του NETest στην αξιολόγηση της επάρκειας της χειρουργικής επέμβασης και του κινδύνου υποτροπής και 6 εργασίες όπου εκτιμήθηκε η αποτελεσματικότητα της συστηματικής θεραπείας. Αποτελέσματα – Συμπεράσματα: Σημαντικός αριθμός μελετών καθώς και πρόσφατη μετα-ανάλυση του 2020, αποδεικνύουν την πολύ υψηλή διαγνωστική ακρίβεια της μεθόδου, αναδεικνύοντας το NETest ως ένα πολύ αξιόπιστο διαγνωστικό εργαλείο που παρουσιάζει σημαντική συμφωνία με τα απεικονιστικά ευρήματα. Επίσης, τιμές &gt;40% συνήθως αναγνωρίζουν το κλινικό στάδιο και την πρόοδο της νόσου, προσφέροντας σημαντική προγνωστική αξία, δεδομένου ότι ένα θετικό τεστ μπορεί να προηγείται της ακτινολογικής επιβεβαίωσης της νόσου ακόμα και 1-2 έτη. Μέτρηση των επιπέδων του NETest κατά την παρακολούθηση, μπορεί να αξιολογήσει την αποτελεσματικότητα διαφόρων τύπων συστηματικής θεραπείας, ενώ οι μετεγχειρητικές τιμές της γονιδιακής υπογραφής αντιστοιχούν στην επάρκεια της χειρουργικής παρέμβασης. Στις περισσότερες εργασίες μόνο αρνητικές τιμές (&lt;20%), επιβεβαίωσαν επιτυχώς τη ριζική χειρουργική εκτομή. Αντιθέτως, αυξημένες τιμές μετά από φαινομενικά R0 εκτομή, αποτελούν μοριακή απόδειξη μικροσκοπικής υπολειπόμενης νόσου και μπορούν να προβλέψουν την υποτροπή.
description: Aim: NETest is the most extensively studied and documented method of liquid biopsy for the evaluation of gastrointestinal, pancreatic and bronchopulmonary neuroendocrine neoplasms, as well as tumors of the nervous system, such as pheochromocytomas and paragangliomas. It represents the analysis of circulating transcripts of 51 genes associated with the development of neuroendocrine neoplasms in peripheral blood, providing real-time accurate mapping of their molecular profile. Numerous references report its usefulness in the diagnosis and management of neuroendocrine neoplasms. The aim of this systematic review is to highlight all the available data on the role of NETest in the diagnosis, evaluation and therapeutic approach of neuroendocrine neoplasms. Materials and Methods: After investigation of the literature, a total of 12 papers containing data on the diagnostic value and ability of the test in determining the clinical status in GEP NENS were found, as well as 8 papers on L-NENs. 10 studies assessing the role of NETest in evaluating the adequacy of surgery and risk of relapse and 6 studies assessing the effectiveness of systematic therapy, were also estimated. Results and Conclusions: A significant number of studies and a recent meta-analysis of 2020, demonstrate the high diagnostic accuracy of the method, making NETest a reliable diagnostic tool that shows significant agreement with imaging. Moreover, values of &gt;40% usually recognize the clinical stage and progression of the disease, offering important predictive value, since a positive test can precede radiological confirmation even 1-2 years. Measurement of NETest levels during follow-up, can evaluate the effectiveness of systematic therapy, while postoperative values correspond to the adequacy of surgical intervention. In most studies, only negative values (&lt;20%) successfully confirmed radical surgical resection. On the contrary, elevated levels after presumably R0 resection provide molecular evidence of microscopic residual disease and can predict recurrence.